১২ বছরের ইঞ্জিনিয়র শঙ্কর বিয়ে করেছিলেন উঁচু জাতের মেয়ে কৌশল্যাকে। ৮ মাস আগে বাড়ির সকলের অসম্মতিতেই শঙ্করের হাত ধরেছিলেন কৌশল্যা। রবিবার ৩ জন আততায়ীর হাতে প্রাণ দিতে হল শঙ্করকে।
তামিলনাড়ুর তিরুপুর জেলার উদুমালাইপেট্টাই শহরের একটি ব্যস্ত রাস্তায় সর্বসমক্ষে নিয়ে শঙ্কর ও কৌশল্যাকে আক্রমণ করে ৩ জন আততায়ী। একটি মোটরবাইক চড়ে তারা আসে এবং নিমেষের মধ্যে একাধিক বার কাস্তে দিয়ে আঘাত করে দু’জনকেই।
প্রত্যক্ষদর্শীদের মধ্যে একজন একটি ভিডিও তোলেন ঘটনার, যা পরে ইউটিউবে তোলা হলে নিমেষে ভাইরাল হয়। পুলিশ ঘটনার অনুসন্ধান শুরু করলে শেষ পর্যন্ত আত্মসমর্পণ করেন কৌশল্যার বাবা। দেখুন সেই আক্রমণের ভিডিও, নীচের লিংকে—

শঙ্কর মারা গিয়েছেন রবিবার রাতেই। আপাতত মৃত্যুসংকট কেটে গিয়েছে কৌশল্যার তবে ঘটনার আতঙ্ক সারা জীবনে কি কোনওদিন ভুলতে পারবেন তিনি?
জানা গিয়েছে, ওঁরা দু’জনেই কোয়েম্বাটোরের একটি ইঞ্জিনিয়ারিং কলেজে পড়তেন। এক বছরের সিনিয়র ছিলেন শঙ্কর। কলেজ ক্যাম্পাসের প্রেম নিয়ে প্রথম থেকেই বিরোধিতা ছিল কৌশল্যার পরিবারে। তাঁরা হলেন ‘থেবার’, জাতিগত দিক থেকে তামিলনাডুর অন্যতম উচ্চবর্গীয়, অন্যদিকে শঙ্কর উঠে এসেছেন একেবারেই একটি দলিত পরিবার থেকে।
এই নিয়ে কৌশল্যার বাড়িতে ছিল আপত্তি। সে সব তুচ্ছ করেই দু’জনে বিয়ে করেছিলেনে। ৮ মাস পরে শেষ পর্যন্ত জাতপাত সংক্রান্ত কুসংস্কারের বলি হতে হল তাঁদের।